Беседа:Избори за Европейския парламент в България (2019)

message: Моля не използвайте „евродепутати“, тъй като официалният термин е „членове на Европейския парламент от РБ“ Babailiica (беседа) 23:03, 29 май 2019 (UTC)
Някой може ли да даде мнение в каква последователност да бъдат изписани участниците - както са номерирани в бюлетината или както са регистрирани от ЦИК?
Защото в момента са подредени хаотично или по друг неизвестен начин.
Babailiica (беседа) 10:07, 28 май 2019 (UTC)
replies: text: :Здравей Потребител Babailiica! Поздравления за участието в статията. Партиите участници са изписани в таблицата за изборните резултати по номера на участие в съответствие с жребия и регистрацията в ЦИК.  Трябва да се придържаме изключително към източниците с публикуваната официална информация. Това се отнася и до определените от ЦИК евродепутати и тук следва да се изпишат в съответствие с реда оповестен от ЦИК и публикуван в Държавен вестник. Те са единствения оторизиран държавен орган за провеждане и оповестяване на информация за изборите. --CvetanPetrov1940 (беседа) 13:49, 28 май 2019 (UTC)
replies: text: :::Здравейте CvetanPetrov1940, от отговора ви разбирам, че изобщо не сте разбрали въпроса ми. Естествено, че ЦИК е органът и източник на ифициална информация и това изобщо не съм го коментирал. Първо, в поставената преди изборите празна таблица участниците не бяха изписани коректно - малки и големи букви, съкращения, пояснения в скоби и т.н. не съответстваха на регистрите на ЦИК. Второ, партиите имат име по съдебна регистрация и име заявено пред ЦИК за изписване в бюлатенита при регистрация за участие в дадени избори. В случая, след като актуализирах таблицата с резултатите съм сложил имената изписани така, както са били приети с решенията на ЦИК за регистрация на съответните партии. Коалициите са друга история - те не са регистрирани в съда имат само име пред ЦИК. Инициативните комитети не са участници в изборите, а издигат независими кандидати. А сега по същество - въпросът ми беше свързан със списъка на участниците и кандидатите, а не с таблицата за резултати. Кандидатите имат две различни, подчертавам - ОФИЦИАЛНИ номерации - едната е от регистъра на ЦИК и е в последователността на постъпване на заявленията в комисията, като за всеки вид участници (партии, коалиции и инициативни кометите за независими кандидати) има отделна номерация от едно. Тази номерация е съвсем официална и си идва от ЦИК. Втората номерация идва доста по-късно и е от въпросния жребий за последователността в бюлетината. Проблемът и причината да задам въпроса е, че при изброяването на участниците няма как да се подредят по номерата от бюлетината, защото тези с отказ и заличените нямат номера в бюлетината, а само в регистъра. Поздрави, Babailiica (беседа) 23:03, 29 май 2019 (UTC)
Създаването на статиите в Уикипедия е колективно дело. Аз съм създал скелета на тази статия и я попълвам периодично с участието и на други потребители. Няма никакво хаотично действие, а има последователно допълване с отразяване на актуалното събитие. Участвайки тук трябва да знаете, че попълването на тези данни, става само при известни крайни решения или резултати, а не от някаква информация свързана с развитието на този процес. Нито съм искал да Ви обиждам, нито имам такива намерения. Напротив, първото ми обръщение /вижте по-горе/ е „Поздравления за участието в статията“. Понеже не реагирахте тук, се обърнах към Вас в беседата на страницата Ви, отново да напомня, че подреждането предстои по данните публикувани като крайни резултати от ЦИК, инф. агенции или Държавен вестник.  Искам само да Ви обърна внимание, че по правилата на Уикипедия, когато се започне един диалог някъде, той се продължава на същата страница. Според мен е ненужно гневното Ви искане за обясниния като това тук. Освен това аз съм направил  промени  само във  Ваши редакции, където в статията вместо да запишете характера или същността на документа, Вие го цитирате в текста, а самия документ да се пренасочи като външна препратка в бележки. Промених като неверна записаната междинна информация от Вас за представители за Европейския парламент излъчени от ДПС, преди още да е оповестена и пуликувана окончателната такава от ЦИК. --CvetanPetrov1940 (беседа) 13:43, 30 май 2019 (UTC)

text: :Здравейте, от отговора ви разбирам, че за пореден път не разбирате въпроса ми и поврътливо отговаряте не на това, за което питам. Тонът ми е остър, но не аз започнах диалога с този тон. Вие сам намекнахте, че съм подредил информацията както на мен ми харесва и че съм променил официални данни (и двете не са верни). Още веднъж прочетете внимателно беседата и обърнете внимание какво питам аз, какво ми отговаряте вие и колко е официална информацията която цитирам аз. Не съм коментирал вашата корекция на цитирането на решенията на ЦИК - абсолютно съм съгласен с нея и както виждате не съм я променял след вас. Ставаше въпрос за съвсем друго нещо! Оотносно официалността на информацията, виждам, че редовно се подрежда на първо място (като най-официална) информацията от вестникарски статии. Не мога да се съглася с това. В Изборния кодекс е описано как се обявяват резултатите. Това не става с публикуване на статия във вестник, а с решение на ЦИК, което се обявява на две конкретни места - сайтът на ЦИК и БТА. Така че цитирането на статия е точно толкова официално по отношение на резултатите, колкото и личното ми мнение. НЕ забелязвам обаче критика от ваша страна в тази посока. Също така, това което посочвате в последния си отговор касае промени направени на 29 май, а въпросът ми беше относно данни от 28 май, което още веднъж показва че не вниквате в това, което питам. Прочетете още веднъж първите коментари от беседата - какво съм коригирал и на каква база съм го направил. Разбирам, че сте направили скелета на статията и ви благодаря за усилията, но данните вътре бяха некоректно описани и по-горе съм описал подробно защо (номерация на участниците, имена на партиите и т.н.). Аз зададох въпрос, на който още не съм получил отговор, но получих необоснована критика, която обосновавате с факти, които са настъпили след задаването на въпроса и след критиката (просто абсурд). Освен това, наличието на скелет или шаблон на статията не означава, че е залята с бетон. От години се опитвам да унифицирам формата на данните поне за еднакви видове избори, така че да бъде възможно да се сравняват през годините. Занимавам се с избори професионално от над 15 години и имам много от „официалните“ данни, дори за избори за които държавата вече не пази официални данни. Не съм професионален автор в Wikipedia и се опитвам да допринасям в сферите, в които считам, че имам достатъчно знания. Нямах опит в правенето на шаблон и в няколко други беседи помолих за съдействие от някой, който има повече опит. В продължение на дълго време не получих такова съдействие и - неволята учи, седнах, четох, проучих, научих как се правят шаблони, направих си шаблони и малко по малко се опитвам да доподредя информацията от съвременните избори в България. Казвам го, защото искам да намекна, че наличието на един шаблон и скелет на страницата не означава, че те няма да бъдат променени във времето за подобряване на общото представяне на цялата тема. Накрая, бих искал да се извиня ако съм реагирал по-остро от вашите очаквания и да ви предложа вместо да продължим да спорим, да си сътрудничим за да може да подобрим още статиите. От моя страна заравям томахавката и подавам ръка. Включително съм съгласен да си разменим някакъв личен контакт за по-оперативна комуникация, но нямам такъв опит с Wikipedia и не знам как може да стане това при запазване на известна конфиденциалност. Поздрави, 217.145.161.87 16:08, 24 юни 2019 (UTC)
thread_title: Последователност за изписване на участниците 

message: Избран от Герб Александър Александров - техническа грешка?--Ket (беседа) 08:18, 30 май 2019 (UTC)
replies: text: Имах предвид Александър Йорданов Александров--Ket (беседа) 11:32, 30 май 2019 (UTC)
thread_title:  Александър Александров 

message: Относно списъка на избраните за членове на Европейския парламент от Република България, смятам, че на първо и второ място трябва да си останат Мустафа Карадайъ и Делян Пеевски, но зачертани и със съответната референция, тъй като дефакто те са били избрани, но са се отказали след изборите. Същото се отнася и за Мария Габриел, която също се отказа след изборите и на нейно място влиза следващият от листата - Лиляна Павлова (също се отказва и според мен следва да я има в списъка зачертана с референция) и окончателно влиза Емил Радев. Не съм нанесъл корекцията, защото искам първо да уточним такъв ли ще бъде подходът? Babailiica (беседа) 16:32, 24 юни 2019 (UTC)
В големия шаблон с резултатите по партии има колона за парламентарна група в ЕП на съответните партии. В момента не е попълнена, защото парламентарните групи още не са формирани, но същата колона е празна и в предишни европейски избори. Не съм ги попълвал, тъй като има допусната грешка при създаването на основната статия за парламентарни група в ЕП, където са посочени актуалните, но те се изменят при всеки мандат, поради което е необходимо да се направи първо разделение - основна статия за парламентарни групи в ЕП и списъци на парламентарните групи в ЕП по мандати на ЕП през годините, за да може всичко да бъде цитирано коректно нататък. Ако има желаещи да помогнат с това, тъй като е доста - нека споделят тук! Babailiica (беседа) 16:32, 24 юни 2019 (UTC)
Още веднъж предлагам да има шаблон за оформлението на страниците от един и същи тип избори, както има шаблони за много други статии, които са за еднотипни данни. Смятам, че снимката от пленарната зала на ЕП е ирелевантна към темата за конкретен вид избори на конкретна дата и следва да отпадне, а на нейно място да влезе инфоблок с обобщена информация за изборите. Още нямам ясна концепция какво да има в този инфоблок - дата на изборите, мандат на избрания орган, брой на мандатите... и т.н. Също - ако някой има желание да помогне, вече съм изучил технологичния път за създаването на шаблон и инфоблок, но остава организационната част по събирането на нужната информация. Не пречи да се почерпи опит и от чуждите статии за такива избори (на английски, немски, испански, италиански и т.н.) но далеч не е задължително. Babailiica (беседа) 16:32, 24 юни 2019 (UTC)
thread_title:  Какво още има да се прави по статията